# Jesús Rodríguez Sellés

Jesús Rodríguez Sellés (Santa Coloma de Gramenet, 1974), també conegut amb el nom de ploma d'Albert Martínez, és un periodista d'investigació català. Després de ser un dels portaveus de l'Assemblea d'Okupes de Barcelona i de treballar en mitjans de comunicació alternatius com Contrainfos i La Burxa, l'any 2006 va ser un dels creadors de la Directa. És conegut per les seves investigacions que han destapat nombrosos casos d'infiltració policial als moviments socials.
El novembre de 2023, Jesús Rodríguez va ser imputat pel magistrat de l'Audiència Nacional espanyola Manuel García-Castellón en el procés judicial referent al Tsunami Democràtic al costat d'11 persones més, Carles Puigdemont, Marta Rovira, Ruben Wagensberg, Oriol Soler, Josep Lluís Alay, Xavier Vendrell, Marta Molina, Josep Campmajó, Jaume Cabani, Oleguer Serra i Nicola Flavio Giulio Foglia, als quals s'atribueix la creació i planificació de l'organització que el 2019 va promoure les protestes contra la sentència del judici al procés independentista català.
L'abril de 2024, Rodríguez va fer públic que s'havia exiliat a la ciutat suïssa de Ginebra arran de la imputació per «terrorisme» i ser acusat de tenir informació prèvia de les manifestacions que es desenvoluparien la tardor del 2019. Coincidint amb el Dia Mundial de la Llibertat de Premsa, una dotzena d'organitzacions de periodistes van demanar que s'arxivés la investigació per terrorisme contra Jesús Rodríguez. Rodríguez va tornar de l'exili el 12 de juliol de 2024, un cop arxivada la causa del cas Tsunami a l'Audiència Nacional espanyola.

## Referències

* ↑ Barnils, Andreu. «Fa 24 anys que visc en cases ocupades». VilaWeb, 25-04-2017. [Consulta: 12 abril 2024].
* ↑ Picazo, Sergi. «Qui és Jesús Rodríguez i per què tothom se solidaritza amb ell?». Crític, 07-11-2023. [Consulta: 12 abril 2024].
* ↑ Coll, Bernat. «Al menos siete de los 12 investigados por su vinculación con Tsunami residen ya fuera de España» (en castellà). El País, 11-04-2024. [Consulta: 12 abril 2024].
* ↑ Palós, Roger; Toro, Marc. «Onada d'exiliats pel cas Tsunami: 7 dels 12 investigats marxen a l'estranger». Ara, 11-04-2024. [Consulta: 12 abril 2024].
* ↑ Lleonart, Arnau. «La investigació per terrorisme en la causa del Tsunami Democràtic inclou el periodista Jesús Rodríguez». Vilaweb, 06-11-2023. [Consulta: 24 novembre 2023].
* ↑ «Els matins - El periodista Jesús Rodríguez marxa a l'exili pel cas Tsunami: "La cúpula judicial vol rebentar l'amnistia" - 3Cat». CCMA, 11-04-2024. [Consulta: 12 abril 2024].
* ↑ Garcia, Gemma. «Marxo a l'exili per continuar lluitant i exercint de periodista». Directa, 11-04-2024. [Consulta: 12 abril 2024].
* ↑ Bou, David. «Una dotzena d'organitzacions de periodistes demanen que s'aturi la investigació per terrorisme contra Jesús Rodríguez». Directa, 03-05-2024. [Consulta: 3 maig 2024].
* ↑ «EN DIRECTE | Marta Rovira i la resta d'exiliats a Suïssa són a la Catalunya Nord, a punt de travessar la frontera». 324cat, 12-07-2024. [Consulta: 12 juliol 2024].
* ↑ Partal, Txell. «M'ha dolgut el silenci del Col·legi de Periodistes». Vilaweb, 12-07-2024. [Consulta: 14 juliol 2024].

## Enllaços externs

* La informació en disputa, amb Jesús Rodríguez a YouTube